CELEX: E2012P0004
Language: et
Date: 2012-06-02 00:00:00
Title: Ettevõtja Risdal Touring AS poolt 2. juunil 2012 EFTA järelevalveameti vastu esitatud hagi (Kohtuasi E-4/12)

25.10.2012   
            
            
               ET
            
            
               Euroopa Liidu Teataja
            
            
               C 324/11
            
         Ettevõtja Risdal Touring AS poolt 2. juunil 2012 EFTA järelevalveameti vastu esitatud hagi
   (Kohtuasi E-4/12)
   2012/C 324/09
   Ettevõtja Risdal Touring AS, keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, Norra, on algatanud 2. juunil 2012 EFTA kohtus hagi EFTA järelevalveameti vastu.
   Hageja taotleb, et EFTA kohus
   
               1)
            
            
               tühistaks vaidlustatud otsuse ning
            
         
               2)
            
            
               kohustaks kostjat ja menetlusse astunud kolmandaid isikuid kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja on Norras asutatud eraettevõtja, kes osutab Norras ja mitmes ELi liikmesriigis bussireisi teenust.
            
         
               —
            
            
               Hageja palub tühistada EFTA järelevalveameti 5. aprillil 2012 ja seejärel 4. mail 2012 teatavaks tehtud otsuse, millega keelatakse üldsusel tutvuda EFTA järelevalveameti toimiku nr 70506 kogusisuga.
            
         
               —
            
            
               Hageja väidab, et EFTA järelevalveamet
               
                           —
                        
                        
                           on rikkunud dokumentidele juurdepääsu käsitlevate eeskirjade artikli 2 lõiget 1 ja artikli 4 lõiget 2, keelates üldsusel tutvuda EFTA järelevalveameti toimiku nr 70506 kogusisuga;
                        
                     
                           —
                        
                        
                           on rikkunud dokumentidele juurdepääsu käsitlevate eeskirjade artikli 2 lõiget 1 ja artikli 4 lõiget 2, kuna vaidlustatud otsusega keelati avaldada üksikasjalikud küsimused, mille EFTA järelevalveamet esitas Norra valitsusele, Oslo linnale ja võimaliku õigusvastase abi saajale ametliku uurimismenetluse algatamise vajaduse hindamiseks riigiabi käsitleva kaebuse alusel, mille kostja sai kätte 8. septembril 2011;
                        
                     
                           —
                        
                        
                           on rikkunud dokumentidele juurdepääsu käsitlevate eeskirjade artikli 2 lõiget 1 ja artikli 4 lõiget 2, kuna vaidlustatud otsusega keelati avaldada üksikasjalikud vastused, mille EFTA järelevalveamet sai Oslo linnalt ja võimaliku õigusvastase abi saajalt ametliku uurimismenetluse algatamise vajaduse hindamiseks riigiabi käsitleva kaebuse alusel, mille kostja sai kätte 8. septembril 2011, ning
                        
                     
                           —
                        
                        
                           on rikkunud järelevalve- ja kohtulepingu artiklit 16, kuna vaidlustatud otsuses ei esitatud põhjendusi.